ঝিনাইদহে সড়কে প্রাণ গেল স্কুলছাত্রসহ ৩ জনের
ঝিনাইদহে পৃথক সড়ক দুর্ঘটনায় স্কুলছাত্রসহ ৩ জন নিহত হয়েছে। আহত হয়েছে আরও অন্তত ৪ জন। বুধবার কালীগঞ্জের সাহাপুর ও মহেশপুরের বজ্রাপুরে এ দুর্ঘটনা ঘটে।







কালীগঞ্জ থানার ওসি মাহফুজুর রহমান জানান, বুধবার সকাল ১০টার দিকে কালীগঞ্জের সাহাপুর নামক স্থানে মাইক্রোবাসের চাপায় ৪র্থ শ্রেণির ছাত্র রনি আহম্মেদ নিহত হয়। সে স্থানীয় দাদপুর গ্রামের বাহাজ্জেল হোসেনের ছেলে এবং ঘিঘাটি সরকারি প্রাথমিক বিদ্যালয়ের ছাত্র।




অপর ঘটনা ঘটে মহেশপুরের বজ্রাপুর নামক স্থানে। সংশ্লিষ্ট থানার ওসি মোর্শেদ হোসেন খান জানান, বেলা ১১টার দিকে কোটচাঁদপুর থেকে যাত্রীবোঝাই একটি আলম সাধু খালিশপুর যাওয়ার পথে বজ্রাপুর নামক স্থানে পৌঁছলে বিপরীত দিক থেকে আসা বৈদ্যুতিক খাম্বাবোঝাই লরির সঙ্গে মুখোমুখি সংঘর্ষ হয়। 
এ সময় ঘটনাস্থলেই আলম সাধুর যাত্রী কামাল হোসেন নিহত হন। আহত হয় অন্তত ৫ জন। এদের মধ্যে যশোর ২৫০ বেডের হাসপাতালে নেয়ার পথে খলিলুর রহমান নামে আরও এক আলমসাধু যাত্রী দুপুর ১টার দিকে মারা যান। আহতদের মধ্যে দু'জনের অবস্থা আশংকাজনক। বৈদ্যুতিক খাম্বাবোঝাই লরিটি আটক করেছে পুলিশ।

ঝিনাইদহে পৃথক সড়ক দুর্ঘটনায় স্কুলছাত্রসহ ৩ জন নিহত হয়েছে। আহত হয়েছে আরও অন্তত ৪ জন। বুধবার কালীগঞ্জের সাহাপুর ও মহেশপুরের বজ্রাপুরে এ দুর্ঘটনা ঘটে।